open-index/open-wikipedia-markdown huggingface dataset:
Nicolas Batum

**Nicolas Batum**, nado o 14 de decembro de 1988 en Lisieux, Baixa Normandía, é un xogador profesional de baloncesto francés, que xoga nos Philadelphia 76ers da National Basketball Association (NBA). Mide 2,03 metros e xoga na posición de aleiro. Foi considerado coma un dos xogadores europeos máis prometedores do seu ano de nacemento. Foi elixido MVP no Torneo Albert Schweitzer sub-18 disputado en Mannheim en 2006.

## Traxectoria 
### Categorías inferiores de Francia 
Foi internacional coa selección francesa nas categorías sub-16 e sub-18, gañando con esta última o premio ao mellor xogador do campionato.

### Liga francesa 
Pasou a pertencer ás categorías inferiores do Le Mans S.B. da liga francesa en 2003, debutando no primeiro equipo na tempada 2006-07, facendo 5 puntos e 2,8 rebotes por partido, mellorando considerablemente ao ano seguinte, cando logrou 12,3 puntos e 5 rebotes.

### NBA 
Foi elixido na vixésimo quinta posición do Draft da NBA de 2008 polos Houston Rockets, pero os seus dereitos foron traspasados aos Portland Trail Blazers a cambio dos de Darrell Arthur e Joey Dorsey, equipo co que asinou en xullo de 2008. Nos cinco partidos que disputou na Liga de Verán celebrada en Las Vegas, conseguiu unhas medias de 6,8 puntos, 4,6 rebotes e 1,2 asistencias por partido.

En agosto de 2011, durante o lockout da NBA dese mesmo ano, asinou un contrato dun ano polo SLUC Nancy da liga francesa, válido ata o remate do lockout.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Manuela Ferreira Leite

**Maria Manuela Dias Ferreira Leite**, nada en Lisboa o 3 de decembro de 1940, é unha economista e política portuguesa.

## Traxectoria 
### Formación 
Aínda que se criou en Costa da Caparica, estudou bacharelato en Lisboa, nos institutos Maria Amália Vaz de Carvalho e D. João de Castro. En 1963 licenciouse en Economía, polo *Instituto Superior de Ciências Económicas e Financeiras* da Universidade Técnica de Lisboa, onde conseguiu o premio á mellor alumna do curso e á mellor alumna das clases de Economía e de Política ultramarina. Ao rematar a carreira acada unha bolsa da Fundação Calouste Gulbenkian para estudar os aspectos económicos da educación. Posteriormente simultaneou os cargos na universidade cos postos políticos, e o último posto que tivo dentro da vida educativa foi o de catedrática convidada no Instituto Superior de Xestión da Universidade Lusófona de Humanidades e Tecnoloxías.

### Percorrido político 
No ámbito político, foi xefa de gabinete do ministro de Economía, Aníbal Cavaco Silva, entre 1980 e 1981), no goberno de Francisco Sá Carneiro. Volvería á primeira liña política dez anos máis tarde, en 1990, ao traballar como secretaria de estado de Orzamento, ás ordes de Miguel Beleza e tendo como primeiro ministro a Cavaco Silva. En 1991 deixa o posto logo das eleccións, ao ser elixida por primeira vez como deputada na Asemblea da República nas listas do Partido Social Demócrata na circunscrición de Lisboa. Durante o *XII Governo Constitucional*, tamén presidido por Cavaco Silva, foi nomeada secretaria de estado adxunta e de Orzamento, até 1993, e ministra de Educación, até a fin da lexislatura. Despois da paréntese dos gobernos do socialista António Guterres, en 2002 regresou como ministra de Estado e de Finanzas no goberno de José Manuel Durão Barroso, e converteuse na primeira muller en asumir ese cargo. Cando Durão deixou o seu cargo en 2004 e foi substituído polo tamén "social-demócrata" Pedro Santana Lopes, Ferreira Leite abandonou tamén o ministerio. Entre 2006 e 2008 foi membro do Consello de Estado portugués.

Ao asumir a presidencia da Comisión Política Nacional do PSD, en maio de 2008, converteuse na primeira muller en liderar un partido político en Portugal.

## Ferreira e Leite e Galicia 
En setembro de 2009, no debate televisado co primeiro ministro José Sócrates, arremeteu contra os "españois metidos na política portuguesa" e defendeu a paralización das obras das liñas de alta velocidade que unirían Portugal con Galicia e con Madrid.

## Notas 
## Véxase tamén 
### Ligazóns externas 
* Política de verdade, web electoral de Manuela Ferreira Leite en 2009.
Caronte (mitoloxía)

Na mitoloxía grega, **Caronte** (en grego antigo Χάρων *Khárôn*, ‘brillo intenso’) era o barqueiro do Hades, o encargado de guiar as sombras errantes dos defuntos recentes dun lado ao outro do río Aqueronte se tiñan un óbolo para pagar a viaxe, razón pola cal na Antiga Grecia os cadáveres soterrábanse cunha moeda baixo a lingua. Aqueles que non podían pagar tiñas que vagar cen anos polas ribeiras do Aqueronte, até que Caronte accedía a levalos sen cobrar.[miniatura|*Caronte*, ilustración de [Gustave Doré para *A Divina Comedia* de Dante.|esquerda]]Aínda que con frecuencia se di que transitaba polo río Estixia, como suxire Virxilio na súa *Eneida* (libro VI, 369), segundo a maioría das fontes incluíndo a Pausanias (x.28) e máis tarde Dante (*Inferno*) o río que realmente transitaba Caronte era o Aqueronte.

Caronte era o fillo de Érebo e Nix. Represéntase como un ancián fraco e berrador de roupaxes escuras e con anteface (ou, en ocasións, como un demo alado cun martelo dobre) que elixía aos seus pasaxeiros entre a xente que se amontoaba na orela do Aqueronte, entre aqueles que merecían un enterro adecuado e podían pagar a viaxe (entre un e tres óbolos). N´*As ras*, Aristófanes mostra a Caronte esputando insultos sobre a xente obesa.

Era moi raro que Caronte deixase pasar un mortal aínda vivo. Heracles, cando descendeu aos Infernos sen morrer, non chegaría a pasar de non empregar toda a súa forza para obrigalo a cruzar o río, tanto á ida coma á volta. Caronte foi encarcerado un ano por deixar pasar a Heracles sen obterlle o pago habitual esixido aos vivos: unha rama de ouro que proporcionaba a sibila de Cumas. Virxilio narra na *Eneida* (libro VI) o descenso de Eneas aos Infernos acompañado de dita sacerdotisa.

Outro mortal que logrou cruzar dúas veces vitorioso o Aqueronte é Orfeo, quen encantou a Caronte e a Cérbero para traer de volta ao mundo á súa amada morta, Eurídice, a quen perdeu definitivamente na súa viaxe de volta. Psique tamén logrou facer a viaxe de ida e volta estando viva.

Homero e Hesíodo non fan ningunha referencia ao personaxe. A primeira mención de Caronte na literatura grega parece ser un poema Minio, citado por Pausanias. Dito poema atribúelle á lenda de Caronte unha orixe exipcia, como confirma Diodoro Sículo. Os etruscos mencionan tamén un Caronte que acompañaba a Marte aos campos de batalla.

Dante Alighieri incorporou a Caronte na mitoloxía cristiá n´*A Divina Comedia* (libro III, liña 78). Aquí era o mesmo que o seu equivalente grego, pagándoselle un óbolo para cruzar o Aqueronte. É o primeiro personaxe con nome que Dante encontra no inferno, aparecendo no terceiro Canto do Inferno.
Consello Federal de Suíza

O **Consello federal** (en idioma alemán *Der Bundesrat*, en francés *Le Conseil Fédéral*, en italiano *Il Consiglio Federale*, e en romanche *Il Cussegl Federal*) é o órgano executivo de Suíza. Está formado por sete membros chamados conselleiros federais que son elixidos separadamente por un período de 4 anos con posibilidade de reelección. Tradicionalmente, un conselleiro federal é facilmente reelixido ata a súa dimisión. Os casos de non reelección son extremadamente raros (4). Ás veces estes prefiren renunciar se non están seguros de ser reelixidos. 
O Consello federal reúnese no parlamento suízo na capital do país en Bernaminiatura|O Interior do Palacio Federal, onde se reúne o Consello Federal.|esquerda|243x243px

O Consello federal funciona co sistema de *colexialidade*, o que significa que todos os seus membros están « obrigados » a defender as opinións do Consello federal, ou sexa as decisións tomadas pola maioría no caso de desacordo. O presidente da Confederación ten a función de representante do país, porén, este non ten máis poder cós demais membros do consello; O presidente mailo seu sucesor, o vicepresidente, son escollidos pola Asemblea federal por un mandato dun ano, a tradición pide que os partidos se turnen e que os conselleiros máis antigos teñan a prioridade, é dicir que un conselleiro elixido este ano non pode ser presidente ata que os máis antigos do consello pasen polo menos unha vez pola presidencia.

De 1959 a 2003, a composición dos partidos no seo do consello federal non chegou a mudar nin unha soa vez, o que foi chamado a *fórmula máxica*. O 10 de decembro de 2003, a fórmula máxica foi modificada posto que a paisaxe política do país pedíao. O PDC debía ceder un posto á UDC. Foi entón cando a conselleira federal saínte Ruth Metzler-Arnold non foi reelixida; un mes antes de comezar o seu mandato presidencial, o que a colocaría como a segunda muller en subir á presidencia e a persoa máis nova en alcanzar a presidencia suíza (40 anos).

O chanceler da Confederación é a miúdo chamado "o oitavo conselleiro federal" e aparece na foto de familia do Consello de cada ano. O actual chanceler é Walter Thurnherr, que ocupa o cargo dende o 1 de xaneiro de 2016. As súas funcións equivalen ás dun secretario xeral dun goberno.

Actualmente atopamos no consello federal: 
* Dous membros do Partido Socialista Suízo (PSS),
* Dous membros da Unión Democrática do Centro (UDC),
*Dous membros do Partido Liberal Radical Suízo (PLR).
* Un membro do Partido Democráta Cristián (PDC).

Composición actual e partidos políticos, por orde de antigüidade:

*Ueli Maurer (UDC).
* Simonetta Sommaruga (PSS).
* Alain Berset (PSS).
*Guy Parmelin (UDC).
*Ignazio Cassis (PLR).
*Viola Amherd (PDC).
*Karin Keller-Sutter (PLR).
miniatura|Consello Federal de Suíza (2018).|centro|300x300px
## Véxase tamén 
*Lista de conselleiros federais de Suíza
*Lista de presidentes da Confederación Suíza
Caronte

O nome **caronte** pode referirse a:
* o personaxe da mitoloxía grega **Caronte**, encargado de conducir aos mortos a través do río Aqueronte até o reino de Hades;
* o satélite natural **Caronte**, do planeta anano Plutón.

## Véxase tamén 
* **Óbolo de Caronte**
Partido Radical Democrático

O **Partido Radical Democrático** (en francés: *Parti Radical-Démocratique*, en alemán: *Freisinnig-Demokratische Partei*, en italiano: *Partito Radicale Democratico Svizzero*, en romanche: *Partida liberaldemocrata svizra*) foi un partido político de Suíza, herdeiro directo do antigo partido liberal (principal partido político dende 1840 ata 1900).
O 28 de febreiro de 2009 fusionouse co Partido Liberal Suízo formando o Partido Liberal Radical.

## Historia 
O seu nome orixínase no período da Restauración do Estado Federal Helvético en 1848.

Nos seus primeiros anos representaba á burguesía protestante de Suíza en contraposición aos conservadores católicos.

En 2002 apoiou o multimillonario rescate á compañía Swissair.

## Ligazóns externas 
*Páxina oficial do PRD
UL Bohemian R.F.C.

O **UL Bohemian RFC** é un club de rugby da 1ª División da AIB League con base en Limerick. Está afiliado á Universidade de Limerick.

O club está afiliado á federación de Munster e os seus xogadores poden ser seleccionados polo equipo representativo da rexión, o Munster Rugby.

O seu símbolo é o paporrubio (red robin). O xogador máis representativo do club no Munster Rugby é Barry Murphy.

Xoga os seus partidos en Annacotty e o University's Sports Arena, ademais de Thomond Park.

## History
O club resulta da fusión en 1999 do Bohemian RFC (fundado en 1922) e o University of Limerick (fundado en 1972).

## Palmarés
*Campionato de Irlanda, 2ª División : 2005
*Campionato de Irlanda, 4ª División : 1995
*Munster Senior League : 2006
**Finalista (1) : 2007
Alexis Ajinça

**Alexis Ajinça**, nado en Saint-Étienne (Ródano-Alpes) o 6 de maio de 1988, é un ex xogador profesional de baloncesto francés. Foi o primeiro xogador non estadounidense seleccionado polos Charlotte Bobcats no Draft da NBA.

## Traxectoria 
### Francia 
Ajinça comezou xogando no ÉB Pau-Orthez na tempada 2006-07, onde disputou dous partidos, anotou dous puntos e capturou seis rebotes en 15 minutos de xogo. Tamén apareceu en dous encontros da Euroliga, aínda que a maior parte da tempada a pasou no Pau-Orthez Espoirs, equipo júnior do Pau-Orthez. Alí promediou 12.5 puntos, 8 rebotes e 1.9 tapóns por partido. Na seguinte campaña a súa participación aumentou de maneira considerábel xogando no Hyères-Toulon. Promediou 5 puntos, 3.1 rebotes e 10.8 minutos en 24 partidos, anotando en dobres figuras en catro ocasións.

### Selección nacional 
Ajinça formou parte da selección francesa que gañou a medalla de bronce no Campionato do Mundo Sub-19 de 2007 celebrado en Novi Sad, Serbia, promediando 7,4 puntos, 5,6 rebotes e 2,7 tapóns por partido. Tamén conquistou a medalla de ouro no Campionato de Europa Sub-18 de 2006 en Grecia, con medias de 6,9 puntos e 7,5 rebotes por encontro. En 2005 participou no Campionato de Europa Sub-18 e en 2004 no Campionato de Europa Sub-16.

### NBA 
No Draft da NBA de 2008 foi seleccionado polos Charlotte Bobcats na 20ª posición. Na súa primeira tempada en Charlotte, xogou 31 partidos, 4 deles de titular, e fixo unha media de 2,3 puntos, 1,0 rebotes e 0,2 tapóns en tan só 5,9 minutos de xogo. O 13 de xullo de 2010 Ajinça foi traspasado aos Dallas Mavericks con Tyson Chandler por Erick Dampier, Matt Carroll, Eduardo Nájera e diñeiro.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
DeMar DeRozan

**DeMar Darnell DeRozan**, nado o 7 de agosto de 1989 en Compton, California, é un xogador profesional de baloncesto estadounidense que xoga nos Chicago Bulls da National Basketball Association (NBA). Con 2,01 metros de altura, xoga na posición de escolta.

## Traxectoria deportiva 
### Universidade 
Tras participar en 2008 no prestixioso McDonald's All American Team, no cal ademais logrou gañar o concurso de mates, xogou unha única tempada cos Trojans da Universidade do Sur de California, na que fixo 13,9 puntos e 5,7 rebotes por partido. Foi elixido coma mellor xogador do torneo da Pacific-10 Conference, tras facer 19,8 puntos no mesmo, e estar incluído no mellor quinteto de novatos da conferencia. O 8 de abril de 2009 DeRozan anunciou que se declaraba elixible para o Draft da NBA, renunciando aos seus tres últimos anos de universidade.

### Estatísticas 
### NBA 
DeRozan foi escollido polos Toronto Raptors no Draft da NBA de 2009 no posto número nove da primeira rolda. O 9 de xullo de 2009, asinou o seu contrato de rookie cos Raptors.

O 18 de xullo de 2018, DeRozan foi traspasado xunto a Jakob Pöltl e unha elección da primeira rolda do Draft de 2019 ós San Antonio Spurs, a cambio de Kawhi Leonard e Danny Green.

## Notas 
## Véxase tamén 
### Ligazóns externas 
* Perfil en NBA.com 
* Estatísticas de DeMar DeRozan  
* Ficha de DeRozan en Basketpedya.com
Dolphin RFC

O **Dolphin Rugby Football Club** é un equipo de rugby de Cork (Irlanda). Foi fundado en 1902 por membros do Dolphin Swimming Club buscando actividade invernal. Xogan na 1ª División AIB League. O actual adestrador irlandés, Declan Kidney xogou no club nos anos 80 e a principios dos 90.

## Palmarés
*2ª División da AIB League Campións 2003 
* Munster Senior Cup campións (6): 1921, 1931, 1944-45, 1948 e 1956.
* Munster Junior Cup (4):1913, 1923, 1926, 1944.
*Munster Junior Plate: 1985.
*Munster Under 20 League: 1984. 
* Munster Senior League: (8) 1924, 1926, 1929, 1949, 1955, 1956, 1973 e 1991.
Provincia de Chikuzen

**Chikuzen** (筑前国, ちくぜんのくに, *Chikuzen-no-kuni* ou 筑前, ちくぜん) foi unha provincia histórica do Xapón. Estaba na rexión histórica de Saikaidō, nunha zona que hoxe forma a parte oeste da prefectura de Fukuoka, actualmente na rexión de Kyūshū, na illa de Kyūshū.

Chikuzen limitaba coas provincias de Hizen (肥前), Chikugo (筑後), Bungo (豊後) e Buzen (豊前).
Provincia de Buzen

**Buzen** (豊前国, ぶぜんのくに, *Buzen-no-kuni* ou 豊前, ぶぜん) foi unha provincia histórica do Xapón, nunha zona que hoxe forma a parte leste da prefectura de Fukuoka e a parte norte da prefectura de Ōita, historicamente na parte de Saikaidō, actualmente na rexión de Kyūshū, na illa de Kyūshū.

A capital estaba situada na vila actual de Miyako no distrito de Miyako, na prefectura de Fukuoka.

Buzen limitaba coas provincias de Chikuzen (筑前) e Bungo (豊後).
Oxfam Intermón

**Oxfam Intermón** é a ONG española da confederación Oxfam Internacional. Naceu o 11 de agosto de 1956 como *Secretariado de Misións e Propaganda da Compañía de Xesús*, destinado a axudar nas misións a Bolivia, Paraguai e a India. Con carácter relixioso e asistencialista en principio, durante os anos sesenta dirixiuse mais por apoiar económica e socialmente. Oxfam Intermón foi galardoada como a mellor ONG en axuda humanitaria no ano 2001.

Actualmente e desde hai varias décadas é unha organización totalmente laica e independente traballando activamente para xerar transformacións sociais tanto nos países do Norte como nos do Sur. Actúa nas áreas de Cooperación Internacional para o Desenvolvemento, Acción Humanitaria e xestión de conflitos, Comercio xusto e Incidencia política e mobilización social, con programas e proxectos a través de modelos que garantan a autosustentabilidade e independencia, a equidade, a sostibilidade e a participación.

Desde 1997 a ONG forma parte da confederación Oxfam Internacional, polo que agora se denomina *Oxfam Intermón*. Coopera en máis de 500 programas de desenvolvemento en 48 países de África, América e Asia, actúa en emerxencias, fomenta o comercio xusto como ferramenta para promover o desenvolvemento e realiza campañas de sensibilización e mobilización social e incidencia política e institucional tanto no Sur como no Norte.
 
## Actuación 
A ONG Oxfam Intermón traballa en 48 países de todo o mundo, actuando de forma integral: coopera en programas de desenvolvemento, actúa en situacións de emerxencia, fomenta o comercio xusto e promove campañas de sensibilización e mobilización social. Sempre o fai co obxectivo de xerar cambios duradeiros para que miles de persoas poidan valerse por si mesmas.

### Proxectos de desenvolvemento 
Os proxectos de desenvolvemento convértense nunha actividade fundamental da ONG para proporcionar ás persoas máis pobres as ferramentas necesarias para que poidan tomar as rendas das súas vidas con autonomía e dignidade.

### Acción humanitaria 
Asistencia ás poboacións máis vulnerables afectadas por situacións de emerxencia como conflitos armados ou catástrofes. Algunhas das emerxencias máis recentes foron: Furacán Noel en República Dominicana, en novembro de 2007; Furacán Félix en Nicaragua, en agosto de 2007; Terremoto no Perú, en agosto del 2007; Inundacións en Mozambique, en febreiro de 2007; Emerxencia en Líbano, en agosto de 2006, Furacán Stan en Guatemala, outubro de 2005; Tsunami en decembro de 2004; inundacións en Burkina Faso en 2009.

### Comercio xusto 
Para Oxfam Intermón o comercio xusto é unha forma máis de cooperación: apóiase a produción de comunidades labregas e grupos artesáns facilitándolles o acceso aos mercados. Promoven condicións laborais dignas, igualdade entre homes e mulleres, un salario xusto e o respecto polo medio ambiente.

## Notas 
## Véxase tamén 
### Outros artigos 
* Comercio xusto
* Organización sen ánimo de lucro

### Ligazóns externas 
* Sitio web oficial
Kokubunji, Tokyo

**Kokubunji** (国分寺市, こくぶんじし, *Kokubunji-shi*) é un concello da prefectura de Tokyo no Xapón. Está situado no centro-sur da rexión de Kantō e no centro da prefectura, na área de Tama, na parte leste da illa de Honshū. A súa superficie é de 11,48&nbsp;km², a poboación é de 120.537 habitantes (2009) e ten unha densidade de poboación de 10.500 h/km².

O concello de Kokubunji limita cos concellos de Tachikawa, Kodaira, Koganei, Fuchū e Kunitachi.

## Véxase tamén 
### Ligazóns externas 
* Sitio web oficial da cidade de Kokubunji .
* Sitio web oficial da cidade de Kokubunji .
Wasps RFC

**London Wasps** é un club profesional de rugby, con sede na localidade inglesa de High Wycombe, nas aforas de Londres, e que compite nas máximas categorías do rugby nacional (Aviva Premiership e Anglo-Welsh Cup) e do rugby europeo (Copa de Campións Europea de Rugby). O equipo xoga no Ricoh Arena de Coventry.

## Historia 
O club naceu no ano 1867 despois dunha división producida entre os socios do *Hampstead Football Club*. Desa separación, xurdiu por unha parte o *Wasps Football Club* e pola outra o Harlequin FC. Durante as primeiras décadas da súa existencia, os Wasps estiveron emigrando dun estadio a outro polo noroeste de Londres. Na primeira metade do século XX o club era considerado como un dos mellores, pero non existía un campionato oficial de clubs para determinalo, aínda que a selección inglesa adoitaba levar xogadores dos Wasps.

Cando a Federación Inglesa de Rugby creou o campionato de Copa en 1971 e o campionato de Liga en 1987, o club comezou a encher o seu palmarés de títulos. Aínda que os Wasps tardaron 15 anos en chegar á súa primeira final de Copa, que perdeu fronte a Bath Rugby, tardou só 3 anos en proclamarse campión de liga, na tempada 1989/90.

Aínda que o club gañou a súa segunda liga na tempada 1996/97 e a súa primeira copa en 1999, o maiores éxitos do club foron na primeira década do século XXI. Nos derradeiros 10 anos os **Wasps** teñen gañado 4 ligas, 2 copas, 2 copas de Europa e 1 copa Challenge, convertendo o palmarés do club nun dos máis importantes do continente.

Na tempada 2001/02 o equipo se moveu á localidade de High Wycombe para xogar os seus partidos no estadio Adams Park, un pequeno estadio no que ata aquel intre xogaba o equipo de fútbol dos *Wycombe Wanderers*. Por mor dun dos grandes problemas que tivo sempre o club, a baixa asistencia de seareiros ós partidos, o estadio ampliouse en 2006 para aumentar a súa capacidade ata 10.516 espectadores, porén o club está a traballar nun proxecto para construír un novo estadio para mais de 15.000 persoas na mesma localidade.

## Palmarés 
### Competicións nacionais 
* Na táboa da liga, o número indica a posición final ó remate da tempada regular. En vermello, ano no que foi campión.
* Na táboa da copa, o "C" en vermello indica o ano no que foi campión, e o "F" indica o ano no que foi finalista.

### Competicións continentais 
* **C** = Campión; F = Finalista; ½ = Semifinalista; ¼ = Cuartofinalista; g = Caeu na fase de grupos.

## Tempada actual 
## Véxase tamén 
### Outros artigos 
* Aviva Premiership 2015-2016
* Copa de Campións Europea de Rugby

### Ligazóns externas 
* Páxina do club
Exaculación

:*Este artigo trata sobre a exaculación dos machos en diversas especies de mamíferos, para a exaculación das femias humanas véxase exaculación feminina.*
miniatura|Secuencia dunha exaculación
A **exaculación** é a expulsión de líquido seminal a través do pene desde a vesícula seminal, causada pola contracción dos músculos na base do pene ou do epidídimo despois dun orgasmo.

## Características e datos relacionados 
Está asociada á sensación de pracer extremo e adoita ser o estadio final e obxectivo final da estimulación sexual, e é un compoñente esencial da reprodución natural xa que permite fecundar á femia. Nalgúns casos raros a exaculación cáusaa unha enfermidade da próstata . A exaculación tamén pode acontecer espontaneamente durante o sono, é o que se coñece como polución nocturna. A anexaculación é a imposibilidade de exacular.[miniatura|[Pelve masculina e órganos reprodutores.|centro|300x300px]]
## Véxase tamén 
### Outros artigos 
* Exaculación precoz
República Popular de Mongolia

A **República Popular de Mongolia** (en  (БНМАУ) foi un estado socialista en Asia central que existiu entre 1924 e 1992, dando paso ao actual estado de Mongolia, en 1992. Foi un estado aliado da Unión Soviética.

A única organización á que pertencía a República Popular de Mongolia era a ONU. O himno nacional do país foi Luvsanyamts Muryorj.
Glasgow Warriors

O **Glasgow Warriors** é un dos dous equipos profesionais de rugby de Escocia. O club compite no Pro14 xunto co Edinburgh Rugby, o seu máis antigo rival. Os Warriors disputan os seus encontros como local no Scotstoun Stadium, un recinto con capacidade permanente para 4.765 espectadores, ampliábel até os 7.351 espectadores con bancadas supletorias. Os Glasgow Warriors son a continuación do equipo amador do Distrito de Glssgow, o cal fora fundado en 1872. Coa chegada do profesionalismo ao rugby, en 1996 o equipo adquire o nome de Glasgow Rugby. En 1998, após fusionarse cos Caledonian Reds, adquiren o nome de Glasgow Caledonians. En 2001 regresan ao orixinal Glasgow Rugby, para finalmente adoptar actual nome en 2005. O maior éxito do club foi a consecución na temporada 2014-15 o seu primeiro título do Pro12, o primeiro título dun equipo escocés na era profesional.

## Elenco 
Os seguintes son os xogadores dos Glasgow Warriors para o Pro14 de 2019−20.

## Xogadores 
### British and Irish Lions 
Alén de con , os seguintes xogadores xogaron cos British and Irish Lions.

### Escocia 
A seguinte é unha lista de xogadores dos Glasgow Warriors internacionais con Escocia, sen contar os mencionados anteriormente convocados cos British and Irish Lions.

### Internacionais 
Os seguintes son xogadores doa Warriors que foron internacionais con seleccións diferentes á escocesa.

### Capitáns 
Os seguintes son os capitáns dos Warriors desde o comezo da era profesional.

## Adestradores 
Os seguintes son os adestradores dos Warriors desde o inicio da era profesional.

## Palmarés 
* **Pro12 e Pro14**
** Campións: 1 (2014−15)
** Subcampións: 2 (2013−14, 2018−19)
* **Scottish Inter-District Championship**
** Campións: 1 (1999-2000 Tri-Series)
* **1872 Cup** (fundada en 2007–08)
** Campións: 7 (2007–08, 2009–10, 2010–11, 2011–12, 2012–13, 2013–14, 2016–17)
* **Melrose Sevens**
** Campións: 2 (2013–14, 2014–15)
* **Glasgow City Sevens**
** Campións: 3 (2003–04, 2010-11, 2012-13)

## Notas 
## Véxase tamén 
### Ligazóns externas 
* Páxina web oficial do club
Nakano, Nagano

**Nakano** (中野市, なかのし, *Nakano-shi*) é un concello da prefectura de Nagano no Xapón. Está situado na rexión de Kōshin'etsu, ó nordés da rexión de Chūbu e ó norte da prefectura, no centro da illa de Honshū. A súa superficie é de 112,06&nbsp;km², a poboación é de 45.856 habitantes (2009) e ten unha densidade de poboación de 409 h/km².

O concello de Nakano limita cos concellos de Iiyama, Kijimadaira, Yamanouchi, Takayama, Obuse, Nagano e Iizuna.

## Cidades irmandadas 
*  Sendai, prefectura de Miyagi, Xapón (1967).
*  Taketa, prefectura de Ōita, Xapón (1967).
*  Kitaibaraki, prefectura de Ibaraki, Xapón (1980).

## Véxase tamén 
### Ligazóns externas 
* Sitio web oficial da cidade de Nakano .
Phil Cohran

**Kelan Phil Cohran**, nado en Oxford (Mississippi) o 8 de maio de 1927 e finado o 28 de xuño de 2017, foi un músico estadounidense de jazz. É coñecido pola súa contribución á trompeta na Sun Ra Arkestra en Chicago dende 1959 ao 1961 e pola súa participación na fundación da *Association for the Advancement of Creative Musicians* (AACM).

## Traxectoria
Cohran creceu en St. Louis, Missouri e tocou a trompeta en bandas dirixidas por Jay McShann nos temperáns anos cincuenta, e despois na banda da Mariña dos EEUU. https://web.archive.org/web/20090330020057/http://www.philcohran.com/pc_wr_fr.htm

A súa obra na Sun Ra Arkestra está documentada en gravacións coma * Fate In A Pleasant Mood* e * Angels and Demons at Play*. Tamén aparece na importante nova documentación descuberta das actuacións da Chicago Arkestra en '' Music for Tomorrow's World*. Mentres a maior parte das contribucións de Cohran foron na trompeta, tamén mostra o seu interese en instrumentos de corda como a cítola.

Cando a Arkestra foise de Chicago en 1961, Cohran declinou acompañalos. En 1965 tomou parte na formación do AACM. Cohran formou o *Artistic Heritage Ensemble* con Pete Cosey, futuros membros da sección de vento de Earth, Wind and Fire e "Master" Henry Gibson (o percusionista de casa Motown) entre outros. Por aquel tempo, el tocaba o arpa así como a corneta, así como outros instrumentos de vento, como a trompa, saxofón barítono e a percusión.

Cedo na súa carreira inventou un instrumento que el chama *Frankiphone*, alias o *Arpa Espacial* oído nalgúns dos primeiros álbums de Sun Ra. O instrumento é realmente un mbira ou kalimba eléctrico. Este instrumento inspirou a Maurice White a empregar un Kalimba eléctrico en actuacións con Earth, Wind and Fire. Cohran afirma que el ensinou a Maurice e os seus irmáns música na súa mocidade. *On the beach* é unha gravación dispoñible que documenta a súa música ao redor de 1967-68.

Os fillos de Cohran fan oito dos nove membros de Hypnotic Brass Ensemble, un conxunto da rúa que consiste en sección de vento e batería. Cohran é tamén un astrónomo de renome e actualmente ensina voz e música á mocidade do centro da cidade e adultos na *Center for Inner City Studies* da Northeastern Illinois University.

## Discografía como líder
**On the Beach* (1968)
**The Malcolm X Memorial'' (1968)

## Véxase tamén
### Ligazóns externas
*Páxina Oficial
*Extracto da actuación na Schindler House en SASSAS @ YouTube
Kamagaya

**Kamagaya** (鎌ケ谷市, かまがやし, *Kamagaya-shi*) é un concello da prefectura de Chiba no Xapón. Está situado ao sur da rexión de Kantō e ao oeste da prefectura, na zona da provincia histórica de Shimōsa, na parte leste da illa de Honshū. A súa superficie é de 21,11&nbsp;km², a poboación é de 106.003 habitantes (2009) e ten unha densidade de poboación de 5.020 h/km².

O concello de Kamagaya limita cos concellos de Matsudo, Ichikawa, Funabashi, Shiroi e Kashiwa.

## Véxase tamén 
### Outros artigos 
* Lista de concellos do Xapón

### Ligazóns externas 
* Sitio web oficial da cidade de Kamagaya .
* Sitio web oficial da cidade de Kamagaya .
Aunu'u

'''Aunu'u''' é unha pequena illa volcánica no sueste de Tutuia na Samoa Americana no océano Pacífico. Ten unha superficie de 1´52&nbsp;km² e unha poboación de 436 persoas no censo de 2010. Politicamente é unha parte do Distrito Leste, unha das divisións principais da Samoa Americana. A illa está situada no Condado de Sa'ole.

thumb
Faimulivai Marsh, é unha lagoa de auga doce no cráter de Aunu'u e a zona húmida máis grande na Samoa Americana. Formouse a partir da drenaxe do cráter de baixa altitude. Forma parte dunha reserva natural protexido en Aunu'u designado en 1972. O parrulo negro do Pacífico foi visto na marisma en 1976, pero agora pode estar extinguido na rexión, outro sitio local significativa é o pantano púrpura. Esta marisma é o único lugar da Samoa Americana que ten castaño de auga chines. 

As principais fontes de actividade económica para o pobo Aunu'u desde os anos 60 foron taro e a produción de faausi. 

## Xeografía 
Aunu'u, que é unha pequena illa no extremo sueste de Tutuila, ten tres aldeas: Saluavatia, Leaouliuli e Alofasau. Non obstante, politicamente o tulafale divídea en dúas seccións, Saleaaumua e Saole. A Saole pertence toda Saluavatia e a metade de Leaouliuli, cuxa outra metade xunto con Alofsau compoñen Aunu'u que é unha illa libre de coches. As lanchas a motor desprázanse constantemente ata o pequeno porto de Auasi. A illa ten un lago, o Lago Vermello, que está enclavado no cráter estendido. A illa é densamente boscosa e os cantís ao longo da costa sur xunto cos espesos arbustos dificultan o sendeirismo pola illa. A illa ten un treito de areas movedizas vermellas no lago Pala, bastante preto da vila. Tamén hai pantanos de taro detrás da vila. Ma'ama'a Cove é unha enseada no lado leste de Aunu'u.  

## Notas
## Véxase tamén
### Outros artigos
* Samoa Americana
Soo

**Soo** (曽於市, そおし, *Soo-shi*) é un concello da prefectura de Kagoshima no Xapón. Está situado ó sur da rexión de Kyūshū e ó leste da prefectura, na zona da provincia histórica de Ōsumi, na illa de Kyūshū. A súa superficie é de 390,39&nbsp;km², a poboación é de 32.849 habitantes (2021) e ten unha densidade de poboación de 84,2 h/km².

O concello de Soo limita cos concellos de Kirishima, Kanoya, Ōsaki, Shibushi (que son da prefectura de Kagoshima); e Miyakonojō (este último é da prefectura de Miyazaki).

## Xeografía 
Soo sitúase no nordeste da prefectura de Kagoshima e da península de Ōsumi, e unha das poucas cidades da prefectura que non ten costa. Chove, pero apenas neva; mais recibe cinsa de volcáns como Shinmoedake o Sakurajima.
miniatura|300x300px|Fervenza Kirihara

### Concellos lindeiros 
Prefectura de Kagoshima

* Kanoya
* Kirishima
* Shibushi
* Ōsaki

Prefectura de Miyazaki

* Miyakonojō

### Clima 
Soo ten un clima subtropical húmido (*Cfa*) caracterizado por veráns cálidos, invernos suaves con case ningunha neve.

## Demografía 
Soo é unha das pequenas cidades que sofren de decrecemento demográfico pola baixa fertilidade, envellecemento e emigración ás grandes cidades. Desde que empezou o censo en 1920 Soo perdeu un cuarto da súa poboación (43.379 en 1920 a 33310 en 2020).

## Historia 
A área do Soo pertencía á provincia de Ōsumi. No período Edo dita área quedou controlada polo Dominio de Satsuma. Despois da Restauración Meiji, as aldeas de Sueyoshi, Takarabe, Iwakawa, Tsueyoshi e Tsukino foron creadas o 1 de abril de 1889. Na década de 1920 Takarabe, Sueyoshi e Iwakawa foron promovidas a status de vila. Iwakawa, Tsueyoshi e Tsukino uníronse para crear a vila de Ōsumi en 1955. A cidade de Soo foi fundada pola fusión das vilas de Sueyoshi, Takarabe e Ōsumi, todas pertencentes ao distrito de Soo, no ano 2005.

## Goberno 
Soo ten unha forma de goberno de alcalde-consello cun alcalde elixido directamente e un consello municipal unicameral de 20 membros. Soo achega un membro á Asemblea Prefectural de Kagoshima. En termos de política nacional, a cidade forma parte do 4º distrito de Kagoshima da cámara baixa da Dieta do Xapón.

## Economía 
Sueyoshi, o centro urbano de Soo, é nacionalmente coñecida pola produción do cítrico Yuzu, un híbrido entre unha mandarina e unha papeda. Ōsumi é coñecida polo seu repolo chinés e a sandía. Antes de pechar, o instituto de Takarabe serviu de escola agraria, reflectindo a importancia da industria agraria na zona.

## Atraccións locais 
Soo conta con diversas atraccións naturais e festas locais. Entre elas inclúense un festival Yabusame celebrado o 23 de novembro, un túnel natural de case 14m de lonxitude onde no Domingo máis achegado ao aniversario de Buda celébrase outro festival, un desfiladeiro con cabanas alquilables, entre outras cousas.

## Notas 
## Véxase tamén 
### Ligazóns externas 
* Sitio web oficial da cidade de Soo .
* Papeleta sobre Soo (*en xaponés*).
Brandon Bass

**Brandon Sam Bass**, nado o 30 de abril de 1985 en Baton Rouge, Luisiana, é un xogador profesional estadounidense de baloncesto que milita nos Liaoning Flying Leopards da Chinese Basketball Association (CBA).

## Traxectoria 
Os seus anos universitarios pasounos na Universidade de Louisiana, antes de ser elixido no 33º posto da segunda rolda do Draft de 2005 polos New Orleans Hornets. En 2005 foi nomeado mellor xogador da Southeastern Conference, defendendo a camiseta dos Tigers.

Na súa primeira tempada na NBA fixo 2 puntos e 2 rebotes de media en 21 partidos, 3 deles coma titular. En 2007 asinou coma axente libre polos Dallas Mavericks, cun contrato de 1,59 millóns de dólares. O 10 de xullo de 2009 fichou polos Orlando Magic por 4 anos e 18 millóns de dólares.

O 9 de decembro de 2011, Bass foi traspasado aos Boston Celtics a cambio de Glen Davis.

## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Pedro López Crespo

**Pedro López Crespo**, máis coñecido como **Pedrito**, nado na Coruña o 18 de marzo de 1917 e finado na mesma cidade o 21 de xaneiro de 2001, foi un futbolista galego. Xogaba de defensa e militou durante 14 anos no Deportivo da Coruña, disputando darredor de 300 partidos, 154 deles na Primeira División, categoría na que debutou en 1941, tras participar no primeiro ascenso da historia do club á máxima categoría. Está considerado como un dos mellores defensas na historia do club, onde formou unha icónica zaga xunto a Enrique Ponte e o gardameta Acuña.

Foi internacional coa selección española nunha ocasión, no primeiro partido internacional disputado do estadio de Riazor en 1945, contra Portugal.

## Traxectoria 
Nacido no barrio coruñés de Monelos, comezou a xogar ao fútbol no Oza de Monelos, e en xaneiro de 1934, con só 16 anos, debutou co equipo reserva do Deportivo da Coruña, nun partido amigable contra un equipo de estudantes da Universidade de Santiago de Compostela. Xogou uns meses con este conxunto, compartindo equipo entre outros con Bebel e Cachán. Na tempada 1934/35 xogou co Club Coruña na Serie A rexional e en 1936 regresou ao Deportivo.

Debutou co primeiro equipo do Deportivo da Coruña, no primeiro encontro da Copa Galicia 1935/36, contra o Racing de Ferrol no Campo de Riazor, nun partido que gañaron os coruñeses por 4-0 cun triplete de Waldo Botana. Foi subcampión do torneo despois de perder a final contra o Eiriña, e menos dun mes despois estalou a Guerra civil, polo que non puido debutar na liga nacional. Competiu mentres tanto no Campionato de Galicia, proclamándose campión co Deportivo nas tempadas 1936/37 e 1939/40.

O 3 de decembro de 1939 debutou na Segunda División, na primeira xornada da tempada 1939/40 contra o Stadium Avilesino, que se resolveu cunha goleada por 6-0 para o club coruñés. Foi titular durante toda a campaña, sendo Neira o seu compañeiro máis habitual na defensa, e o equipo acabou primeiro de grupo, clasificándose para a promoción de ascenso, onde foron derrotados polo Celta de Vigo, cun gol de Nolete. Na tempada 1940/41, Pedrito foi un dos futbolistas que conseguiron o histórico primeiro ascenso do club á Primeira División, con Hilario no banco, despois de gañar ao Murcia na prórroga da final da promoción de ascenso.

Xogou o seu primeiro partido na máxima categoría o 2 de novembro de 1941, correspondente á xornada 6, nunha derrota fronte ao Valencia no estadio de Mestalla. Ocupou un dos dous postos da zaga deportivista durante a maior parte da tempada, xunto ao cántabro Víctor, conseguindo coa axuda do gardameta Xoán Acuña, ser o equipo menos goleado da liga. Continuou como titular indiscutible durante as seguintes oito tempadas, sendo o capitán dende 1942, e formou unha icónica parella defensiva xunto a Enrique Ponte.

## Palmarés 
**Deportivo da Coruña**

* **Campionato de Galicia (2):** 1936/37 e 1939/40.

## Notas 
## Véxase tamén 
### Ligazóns externas 
* Datos do xogador en bdfutbol.com 
* Datos do xogador en canaldeportivo.com
Andrés Montañez

**Andrés Montañez**, coñecido como **Andy Montañez**, nado o 7 de maio de 1942 no barrio de Santurce, en San Xoán, é un famoso cantante de música salsa orixinario de Porto Rico.

## Traxectoria
Andy Montañez acadou sona a nivel internacional como membro da formación musical El Gran Combo de Puerto Rico, con temas como "*Hojas blancas*", "*Un verano en N.Y.*", "*El barbero loco*", "*Julia*", "*Ponme el alcoholado, Juana*", "*Vagabundo*" e outros. Permaneceu na agrupación por espazo de 15 anos producindo 37 álbums.

## Véxase tamén
### Bibliografía
**Andy Montañez: el ser humano y el artista*, de Alfonso Quiñones. Editorial Puerto, San Juan, 2002.

### Ligazóns externas
*Biografía en Música de Porto Rico Perfil de Andy Montañez. 
*CorrienteLatina.com Entrevista ao artista.
Cork Constitution

**Cork Constitution** é un club de rugby con base en Cork.

## Traxectoria
Foi fundado polo equipo de traballadores do xornal Cork Constitution. Des que o xornal deixou de publicar os domingos, os seus traballadores procuraron actividades de entretemento para as tardes do Domingo. Para o verán, xogábase ao crícket, e no inverno o rugby foi a actividade designada. O equipo xoga os seus encontros en Temple Hill, na cidade de Cork. Cork Constitution é o único equipo que gañou a AIL Cup e a AIB Cup nos seus anos inaugurais 1991 e 2006.

O equipo formou moitos xogadores que xogaron co Munster Rugby e coa Selección de rugby de Irlanda. 
Neste período o Cork Constitution sempre foi competitivo, chegando á final da AIB League en cinco ocasións dende 2001 incluído; perdendo en 2001 contra o Dungannon, en 2002 contra o Shannon RFC (contra o que tamén perdería en 2004) e perdendo tamén en 2007 fronte ao Garryowen, contra o que finalmente gañarían en 2008 en Musgrave Park.

## Palmarés
*All Ireland League (**4**) : 1991, 1999, 2008, 2010 (Div 1A)
*All Ireland Cup (1) : 2006
*Munster Senior League (23) : 1902, 1903, 1911, 1912, 1914, 1922, 1923, 1929, 1939, 1945, 1953, 1957, 1964, 1965, 1966, 1967, 1968, 1969, 1970, 1971, 1972, 1975, 1976, 1977, 1979, 1984, 1987, 1988, 1998.
** Finalista : 1945, 1950, 1985, 1986, 1989
*Munster Senior Cup (22) : 1905, 1906, 1907, 1910, 1922, 1923, 1929, 1933, 1942, 1943, 1946, 1957, 1961, 1964, 1965, 1967, 1970, 1972, 1973, 1983, 1985, 1989
**Finalista(11) : 1920, 1921, 1928, 1932, 1935, 1936, 1968, 1975, 1996, 1999, 2007
*Munster Junior Cup : 1949, 1951, 1956, 1957, 1958, 1973, 1982, 1983, 1986, 1987, 1988, 1992, 1994, 1995, 2003, 2005
Shibushi

**Shibushi** (志布志市, しぶしし, *Shibushi-shi*) é un concello da prefectura de Kagoshima no Xapón. Está situado ó sur da rexión de Kyūshū e ó leste da prefectura, na zona da provincia histórica de Hyūga, na illa de Kyūshū. A súa superficie é de 290,00&nbsp;km², a poboación é de 33.486 habitantes (2009) e ten unha densidade de poboación de 115 h/km².

O concello de Shibushi limita cos concellos de Soo, Ōsaki (que son da prefectura de Kagoshima); de Kushima e Miyakonojō (que son da prefectura de Miyazaki).

## Xeografía 
Shibushi sitúase no leste da prefectura de Kagoshima, na base da península de Ōsumi, e fai fronteira coa prefectura de Miyazaki. O centro urbano é bañado pola Baía de Shibushi.
miniatura|400x400px|Foto aérea de Shibushi (2008)

### Concellos lindeiros 
Prefectura de Kagoshima

* Ōsaki
* Soo

Prefectura de Miyazaki

* Kushima
* Miyakonojō

### Clima 
Shibushi ten un clima subtropical húmido. (Köppen *Cfa*), con veráns cálidos, invernos suaves. As precipitacións son significativas durante todo o ano e son máis abundantes no verán, especialmente nos meses de xuño e xullo. A temperatura media anual en Shibushi é de 17,1 °C. A precipitación media anual é de 2.457,9 mm, sendo xuño o mes máis húmido. As temperaturas son máis altas de media en agosto, cun total de 26,7 °C, e as máis baixas en xaneiro, cun total de 7,2 °C.

## Demografía 
Desde que Shibushi e predecesores empezaron a facer o censo en 1950 a poboación descendeu dende os 50.726 nese mesmo ano aos 29.329 en 2020, representando un descenso do 40% da poboación.

## Historia 
A área de Shibushi foi desenvolvida como o porto do señorío de Shimazu, un señorío vasto que ocupaba o sur de Kyūshū desde o final do período Heian. Este señorío evolucionou ao Dominio de Satsuma no período Edo. Despois da Restauración Meiji establecéronse as aldeas de Shibushi e Matsuyama coa creación do sistema moderno de concellos o 1 de xullo de 1889. Shibushi foi elevada ao status de vila en 1913, seguida de Matsuyama en 1958. A cidade de Shibushi foi establecida coa unión das vilas de Shibushi, Matsuyama e Ariake (todas do distrito de Soo).

## Goberno 
Shibushi ten unha forma de goberno de alcalde-consello cun alcalde elixido directamente e un consello municipal unicameral de 20 membros. Shibushi, xunto coa cidade de Ōsaki, contribúe cun membro á Asemblea Prefectural de Kagoshima. En termos de política nacional, a cidade forma parte do 4º distrito de Kagoshima da cámara baixa da Dieta do Xapón.

## Economía 
Shibushi ten unha economía primaria baseada na agricultura, pesca, forestería e no procesado de alimentos.

## Educación 
Shibushi ten 16 escolas primarias públicas e cinco escolas secundarias públicas xestionadas polo goberno da cidade e un instituto público xestionado pola Xunta de Educación da Prefectura de Kagoshima. Tamén hai un instituto privado.

## Transporte 
### Ferrocarril 
JR Kyushu - Liña Nichinan

## Atraccións locais 
* Castelo Shibushi (sitio histórico)

## Notas 
## Véxase tamén 
### Ligazóns externas 
* Sitio web oficial da cidade de Shibushi .
Afonso Paz-Andrade

**Afonso Paz-Andrade Rodríguez**, nado en Vigo o 4 de outubro de 1940 e finado en Gondomar o 7 de xuño de 2021, foi un empresario galego.

## Traxectoria 
Fillo do intelectual, político e empresario Valentín Paz Andrade, licenciouse en Dereito na Universidade de Santiago de Compostela, pero os seus camiños posteriores viraron ao redor do mundo da pesca e cursou estudos posteriores relacionados coa Economía e coa tecnoloxía pesqueira en Italia, Suecia, Islandia e Inglaterra.

### Relación coa industria pesqueira 
En 1970 funda en Vigo a empresa Ibercisa, de maquinaria naval, da que é conselleiro delegado ata que en 1976 se incorpora a Pescanova e en xuño de 1977 substitúe o seu pai como conselleiro delegado desa mesma empresa. Baixo a súa dirección e xunto co principal accionista Manuel Fernández de Sousa, Pescanova converteuse nunha empresa líder da pesca mundial. Paz-Andrade participou en numerosos consellos de administración de empresas mixtas de pesca, participadas por Pescanova (*joint ventures*).

Participou na fundación doutras empresas, como a reconversión dos estaleiros Ascón en Rodman Poliships, o Instituto Galego de Información ou a aseguradora La Naviera, que finalmente se fusionou con Mutua Gallega, empresa da que Paz-Andrade é vicepresidente.

Impulsou a celebración en Vigo dunha feira internacional de pesca, a World Fishing Exhibition, da que presidiu as edicións de 1973, 1985, 1991, 1997, 2003 e 2009. Tamén ocupou distintos cargos institucionais, como presidente de Anasco, vogal do consorcio da Zona Franca de Vigo, conselleiro xeral de Caixa Galicia e membro do Consello Asesor para o Fomento da Innovación en Galicia. Tamén foi socio fundador do Museo do Pobo Galego e pertence ás directivas da Fundación Castelao, a Fundación Luís Seoane e a Fundación Caixa Galicia. Tamén é o director da revista de pesca *Industrias Pesqueras*, fundada en 1927.

En 2007 abandonou Pescanova por diferenzas co seu presidente.

Segundo o xornal El Mundo, en 2011 posuía, con 26 millóns de euros, unha das 100 meirandes fortunas da Bolsa española.

## Notas 
## Véxase tamén 
### Bibliografía 
* 
* 
### Ligazóns externas 
* Ciudadanos en su rincón, Alfonso Paz Andrade'', La Voz de Galicia .
Ole Lund Kirkegaard

**Ole Lund Kirkegaard**, nado en Aarhus o 29 de xullo de 1940 e finado en Stenderup (Billund) o 24 de marzo de 1979, foi un escritor dinamarqués, principalmente de literatura infantil e xuvenil.

## Traxectoria 
Un dos principais temas que tratou na súa escrita foi o da interacción entre adultos e cativos. Adoito, os personaxes principais dos seus libros son antiheroes.

Morreu conxelado ao caer á neve de camiño á casa, tras saír dun bar no que estivera consumindo alcol.

## Obra 
* *Albert* (1968)
* *Orla Tragarrás* (*Lille Virgil og Orla Frøsnapper*, 1969)
* *A aventura de Hodia de Piort* (*Hodja fra Pjort*, 1970)
* *Otto é un rinoceronte* (*Otto er et næsehorn*, 1972)
* *Tarzán de goma* (*Gummi-Tarzan*, 1975)
* *Kikkebakke Boligby* (1977)
* *En flodhest i huset* (1978)
* *Frode og alle de andre rødder* (1979)
* *Per og bette Mads* (1981)
* *Mig og Bedstefar - og så Nisse Pok* (1982)
* *Tippe Tophat og andre fortællinger* (1982)
* *Anton og Arnold flytter til byen* (1988)
* *Anton og Arnold i det vilde vesten* (1988)
* *Frække Friderik* (maio de 2008)
Sanmu

**Sanmu** (山武市, さんむし, *Sanmu-shi*) é un concello da prefectura de Chiba no Xapón. Está situado ao sur da rexión de Kantō e ao noroeste da prefectura, na zona da provincia histórica de Shimōsa, na parte leste da illa de Honshū. Ten unha superficie de 146,38&nbsp;km², e en 2009 tiña 56.613 habitantes, cunha densidade de poboación de 387 hab./km².

O concello de Sanmu limita cos concellos de Yokoshibahikari, Shibayama, Tomisato, Yachimata, Tōgane e Kujūkuri.

## Historia 
O concello de Sanmu fundouse en 2006 pola fusión de tres concellos urbanos e un concello rural do distrito de Sanbu (Narutō, Sanbu, Matsuo e Hasunuma).

## Véxase tamén 
### Ligazóns externas 
* Sitio web oficial da cidade de Sanmu .